ศบค.ยืนยัน แพลตฟอร์มไทยชนะ ไม่ละเมิดข้อมูลส่วนบุคคล ขอประชาชนไม่ต้องกังวล
ศบค.ยืนยัน แพลตฟอร์มไทยชนะ ไม่ละเมิดข้อมูลส่วนบุคคล ขอประชาชนไม่ต้องกังวลนพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. ยืนยันว่าขณะนี้ยังไม่อนุญาตให้ร้านเสริมสวยบริการแต่งผมที่มากกว่า 2 ชั่วโมง ให้เปิดได้เฉพาะการสระ ไดร์ และตัดผมเท่านั้น ดังนั้นขอความร่วมมือจากผู้ประกอบการด้วย ซึ่งหากตรวจสอบพบการทำผิดจะตักเตือนก่อน แต่หากทำผิดซ้ำอาจต้องสั่งปิดร้านชั่วคราว เพื่อให้ปรับปรุงด้านความปลอดภัยก่อนส่วนเรื่องลงทะเบียนในระบบแพลตฟอร์ม"ไทยชนะ" ก่อนเข้ารับบริการในสถานที่ต่างๆ นั้น โฆษก ศบค.ยืนยันว่าเจตนาของระบบนี้คือ การควบคุมและป้องกันการแพร่ระบาดของโรคโควิด-19 เท่านั้น โดยในส่วนของข้อมูลที่ลงทะเบียนใช้เฉพาะเท่าที่จำเป็นต่อการควบคุมโรค อีกทั้งชุดข้อมูลนี้จะอยู่ในระบบประมาณ 60 วัน ก่อนจะลบออก หากไม่พบการติดเชื้อ ดังนั้นขอประชาชนไม่ต้องกังวล เพราะรัฐบาลจะปกป้องสิทธิส่วนบุคคลของทุกคนอย่างเต็มที่ จะไม่นำมาใช้เพื่อประโยชน์ด้านอื่นๆ เด็ดขาดขณะเดียวกันแพลตฟอร์มไทยชนะนั้น กิจการและกิจกรรมในกลุ่มสีขาวและสีเขียว ที่ได้รับการผ่อนปรนมาตรการในระยะนี้ สามารถลงทะเบียนใช้ได้ทั้งกลุ่ม ส่วนธุรกิจบันเทิง ผับ บาร์ต่างๆ เป็นกลุ่มสีแดงและระยะที่ 4 ซึ่งมีความเสี่ยงสูงต่อการแพร่ระบาด จึงต้องรอการประเมินสถานการณ์ หากตัวเลขผู้ติดเชื้อรายใหม่ลดลงต่อเนื่อง ก็จะมีโอกาสได้รับอนุญาตให้เปิดบริการได้ แต่ต้องอยู่ในชีวิตวิถีใหม่ เพื่อความปลอดภัย